Hyperides, Against Athenogenes, section 22\n ὃς εἰδὼς ὅτι πολλαὶ ὠναὶ γίγνονται ἐν τῇ πόλει ἔθηκε νόμον δίκαιον, ὡς παρὰ πάντων ὁμολογεῖται, τὰς ζημίας ἃς ἂν ἐργάσωνται οἱ οἰκέται καὶ τὰ ἀδικήματα1 διαλύειν τὸν δεσπότην παρ᾽ ᾧ ἂν ἐργάσωνται2 οἱ οἰκέται. εἰκότως: καὶ γὰρ ἐάν τι ἀγαθὸν3 πράξῃ ἢ ἐργασίαν εὕρῃ ὁ οἰκέτης τοῦ κεκτημένου αὐτὸν γίγνεται. σὺ δὲ τὸν νόμον ἀφεὶς περὶ συνθηκῶν παραβαινομένων4 διαλέγῃ. καὶ ὁ μὲν Σόλων οὐδ᾽ ὃ δικαίως ἔγραφεν ψήφισμά τις τοῦ νόμου5 οἴεται δεῖν κυριώτερον εἶναι, σὺ δὲ καὶ6 τὰς ἀδίκους συνθήκας ἀξιοῖς κρατεῖν7 πάντων8 τῶν νόμων.\n1 ἀδικήματαJensen olim:ἀναλώματαRevillout.\n2 ἂν ἐργάσωνταιWeil.\n3 ἐάν τι ἀγαθὸνWeil.\n5 ψήφισμά τις τοῦ νόμουJensen.\n6 σὺ δὲ καὶJensen:σὺ δὲ οἴει Blass.\n7 ἀξιοῖς κρατεῖνJensen:δεῖν κρατεῖνBlass.\nCitation URI: http://data.perseus.org/citations/urn:cts:greekLit:tlg0030.tlg003.perseus-grc1:22